หุ้นบ่ายเปิดตัวสวย แต่อาจเจอแรงขายทำกำไร
ตลาดหุ้นช่วงบ่ายเปิดตัวได้สวยดัชนีอยู่ที่ 787.53 จุด เพิ่มขึ้น 3.15 จุด หรือ 0.40 %
26 มี.ค. 2553

ตลาดหุ้นช่วงบ่ายเปิดตัวได้สวยดัชนีอยู่ที่ 787.53 จุด เพิ่มขึ้น 3.15 จุด หรือ 0.40 %
นายกวี ชูกิจเกษม ผู้ช่วยกรรมการผู้จัดการฝ่ายวิเคราะห์หลักทรัพย์ บล.กสิกรไทย เปิดเผยว่า ดัชนีช่วงเช้าถือว่าเคลื่อนไหวในทิศทางบวก เพราะตอนนี้ไม่มีปัจจัยใหม่เข้ามาเสริมบรรยากาศการลงทุน สังเกตได้จากทั้งตลาดหุ้นปรับลงเล็กน้อย ขณะที่ตลาดหุ้นยุโรปอยู่ในลักษณะทรงตัวเพราะนักลงทุนเริ่มคลายความกังวลต่อปัญหาหนี้สินในแถบพื้นที่ยุโรป แต่นักลงทุนเริ่มขายทำกำไรออกมาเพราะก่อนหน้านี้ดัชนีปรับตัวขึ้นมาสูง
ประเมินว่าดัชนีช่วงบ่ายยังเคลื่อนไหวอยู่ในแดนบวกได้ต่อจากเม็ดเงินต่างชาติยังไหลเข้าอยู่ เพราะธนาคารกลางสหรัฐยังคงอัตราดอกเบี้ยอยู่ แต่ระหว่างนี้อาจมีแรงขายทำกำไรออกมาเป็นระยะๆ ขณะที่มองปัญหาการเมืองยังไม่มีผลกระทบต่อตลาดหุ้นมากเพราะยังไม่เกิดปัจจัยลบ
กลยุทธ์การลงทุน แนะนำหากนักลงทุนมีหุ้นอยู่ให้ถือไว้ก่อน เพราะเชื่อว่าสัปดาห์หน้าดัชนีมีโอกาสปรับตัวเพิ่มขึ้นได้อีก รวมทั้งแนะให้เก็งกำไรหุ้นที่มีปันผลโดดเด่น โดยจะมีการประกาศอีก 2 สัปดาห์ข้างหน้า เช่น  BANPU ADVANC DEMCO HMPRO MK  และ MAJOR
โดยประเมินแนวรับไว้ที่ 778 จุด และประเมินแนวต้านไว้ที่ 787-789 จุด